

Vnútorný predpis Číslo: 16/2020

21. 12. 2020

# **Výzva na predkladanie žiadostí o poskytnutie finančného príspevku na obnovu a rozšírenie výskumnej infraštruktúry**

Vypracoval: **prof. Ing. Peter Šugár, CSc.**

**Výzva na predkladanie žiadostí o poskytnutie finančného príspevku**

**na obnovu a rozšírenie výskumnej infraštruktúry**

Dekan Materiálovotechnologickej fakulty Slovenskej technickej univerzity v Bratislave so sídlom v Trnave (ďalej len MTF STU) vyhlasuje výzvu na predkladanie žiadostí o poskytnutie finančného príspevku na obnovu a rozšírenie výskumnej infraštruktúry pracovísk fakulty (ďalej len rozvojové aktivity).

**Termín vyhlásenia výzvy: 21**. **12. 2020**

**Termín na predkladanie žiadostí: 29. 01. 2021**

**Predpokladaný začiatok realizácie rozvojových aktivít: 01. 03. 2021**

**Koniec realizácie rozvojových aktivít: 31. 08. 2022**

**Indikatívna výška financií vyčlenených na výzvu: 500 000,- Eur**

### 1 Účel poskytnutia finančného príspevku

Účelom poskytnutia finančného príspevku je obnova a rozšírenie výskumnej infraštruktúry1) pracovísk fakulty a vytvorenie podmienok na napĺňanie strategických cieľov dlhodobého zámeru fakulty v oblasti vedy, výskumu a tvorivej činnosti.

### 2 Oprávnení žiadatelia

###  Oprávnenými žiadateľmi sú ústavy MTF STU, zastúpené riaditeľmi ústavov.

### 3 Oprávnenosť žiadostí a kritériá ich hodnotenia

Každá žiadosť musí obsahovať opis plánovaných rozvojových aktivít, na ktoré sa viaže poskytnutie finančného príspevku, pričom výsledkom ich realizácie musí byť zhodnotenie výskumnej infraštruktúry pracovísk fakulty s potenciálom rozšírenia existujúcich možností výskumnej činnosti v akreditovaných oblastiach výskumu.

Pri hodnotení predložených žiadostí bude posudzovaný stupeň napĺňania rozvojových zámerov pracovísk v kontexte na dlhodobý zámer fakulty, definovanú výskumnú stratégiu, personálne a materiálne vybavenie a stupeň zapojenia do riešenia domácich a zahraničných výskumných projektov. Preferované budú návrhy podporujúce internacionalizáciu výskumu, tvorbu a upevňovanie vysokoproduktívnych výskumných tímov a medziústavnú spoluprácu.

**4 Oprávnené výdavky**

Oprávnenými výdavkami sú priame bežné a kapitálové výdavky, spojené s obnovou existujúcich a zaobstaraním nových prístrojov a zariadení, prostriedkov IKT, softvérového vybavenia alebo iných predmetov jedinečnej povahy, podstatných na uskutočňovanie výskumných aktivít, s výnimkou osobných nákladov.

Maximálna výška pridelených finančných prostriedkov v rámci jednej žiadosti je **70 000,- Eur**. V prípade rozvojových aktivít so zastúpením viacerých ústavov sa základná maximálna výška finančného príspevku vynásobí počtom zapojených ústavov a koeficientom 1,2.

-------------------------------------------------------------------------------------------------------------------------

1) Pojmom výskumná infraštruktúra sa rozumejú zariadenia, zdroje a súvisiace služby, ktoré využíva vedecká komunita na uskutočňovanie výskumu vo svojich príslušných odboroch.

**5 Spôsob predkladania žiadostí**

Žiadosti o poskytnutie finančného príspevku, vypracované v súlade so vzorovým dokumentom v Prílohe 1, predkladajú žiadatelia na Oddelenie vedy a výskumu OPOM, v elektronickej podobe a jedenkrát v listinnej podobe.

Žiadosti musia obsahovať:

a) názov a špecifikáciu rozvojových aktivít, na ktoré sú žiadané finančné prostriedky,

b) opis využitia výsledkov realizovaných aktivít vo väzbe na riešené a pripravované výskumné projekty, výchovu doktorandov, rozvoj efektívnej medziústavnej spolupráce, internacionalizáciu výskumu a spoluprácu s priemyselnou praxou,

c) údaje o personálnom zabezpečení a časovom rámci plánovaných rozvojových aktivít.

V Trnave, dňa 21. 12. 2020 prof. Ing. Miloš Čambál, CSc.

dekan MTF STU

# **Žiadosť o poskytnutie finančného príspevku na obnovu a rozšírenie výskumnej infraštruktúry**

|  |  |
| --- | --- |
| **Názov rozvojových aktivít:** |  |
| **Žiadateľ / žiadatelia:** | Názov ústavu(-ov) |
|  |
| **Požadovaná výška finančného príspevku:** | **XX XXX,- Eur** |

V Trnave, ........................ Meno, priezvisko a podpis žiadateľa(-ov)

# **Žiadosť o poskytnutie finančného príspevku na obnovu a rozšírenie výskumnej infraštruktúry**

|  |
| --- |
| **1 Základné informácie** |
| Názov plánovaných aktivít na ktoré je žiadaný finančný príspevok: |  |
| Doba realizácie rozvojových aktivít:  | Od: 1. 3. 2021 | Do: 31. 08. 2022 |
| Požadovaná výška finančného príspevku: | XX XXX,- Eur |

|  |
| --- |
| **2 Opis, časový harmonogram a očakávané výstupy plánovaných aktivít** |
| Opis plánovaných aktivít – zdôvodnenie žiadosti o poskytnutie finančného príspevku |
| V opise plánovaných rozvojových aktivít zdôvodnite ich potrebu uvedením, ako sa prejaví ich realizácia na zhodnotení výskumnej infraštruktúry a rozšírení súčasných možností výskumnej činnosti na pracovisku.   |
| Časový harmonogram a výstupy plánovaných aktivít |
| Názov aktivity (podaktivity) | Začiatok | Koniec | Výstup aktivity(podaktivity) |
|  | m/r | m/r |  |
|  |  |  |  |
|  |  |  |  |
|  |  |  |  |

|  |
| --- |
| **3 Osoby zodpovedné za realizáciu plánovaných aktivít (max 5)** |
| Meno a priezvisko | Tituly | Pracovné zaradenie | *Poznámka* |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
| **4 Rámcový rozpočet plánovaných aktivít** |
| **Kapitálové výdavky** | **xx xxx,-** |
| **713 Nákup strojov, prístrojov, zariadení, techniky a náradia** |  |
| 713002 Výpočtovej techniky |  |
| 713004 Prevádzkových strojov, prístrojov, zariadení, techniky a náradia |  |
| 713005 Špeciálnych strojov, prístrojov, zariadení, techniky, náradia a materiálu |  |
| **718 Rekonštrukcia a modernizácia strojov a zariadení** |  |
| 718002 Výpočtovej techniky |  |
| 718004 Prevádzkových strojov, prístrojov, zariadení, techniky a náradia |  |
| 718005 Špeciálnych strojov, prístrojov, zariadení, techniky a náradia |  |
| **Bežné priame výdavky** | **xx xxx,-** |
| **633 Materiál** |  |
| 633002 Výpočtová technika |  |
| 633004 Prevádzkové stroje, prístroje, zariadenie, technika a náradie |  |
| 633005 Špeciálne stroje, prístroje, zariadenie, technika a náradie |  |
| 633006 Všeobecný materiál |  |
| 633007 Špeciálny materiál |  |
| 633013 Softvér a licencie |  |
| **635 Rutinná a štandardná údržba** |  |
| 635002 Výpočtovej techniky |  |
| 635004 Prevádzkových strojov, prístrojov, zariadení, techniky a náradia |  |
| 635005 Špeciálnych strojov, prístrojov, zariadení, techniky a náradia |  |
| 635006 Budov, objektov alebo ich častí |  |